สวัสดีครับผมพึ่งไปถอนฟันกรามซี่บนมาแผลที่เจ็บจะนานมั้ยครับและสามารถเอาทิชชู่อุดแผลได้มั้ยครับ...และควรทำความสะอาดยังไงครับควรหลีกเลี่ยงอาหารแบบไหน....ขอบครับ
สวัสดีค่ะ การถอนฟันอาจจะมีเลือดไหลออกจากแผลได้หลังจากถอน ดังนั้นทันตแพทย์มักจะให้ใช้ผ้าก๊อซปลอดเชื้ออุดแผลไว้ประมาณ 30-45 นาที และอาจจมีเลือดไหลซึมๆออกมาต่อจากนั้นได้ในภายใน 24 ชั่วโมงแรก จึงควรหลีกเลี่ยงการแปรงฟันแรงๆ หรือการกระแทกภายใน 24 ชั่วโมง ถ้าเลือดหยุดแล้ว ไม่ควรเอาทิชชู่เข้าไปอุดอีกค่ะ เพื่อป้องกันการเอาเชื้อโรคเข้าสู่แผลอาการปวดจากการถอนฟันจะอยู่ได้ประมาณ 3 วัน - 2 สัปดาห์ สามารถใช้การประคบเย็นจากด้านนอกช่วยลดอาการบวม รับประทานยาแก้ปวด ยาแก้อักเสบที่ไม่ใช่สเตียรอยด์ได้ สามารถรับประทานอาหารได้ทุกชนิดแต่แนะนำเป็นรับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆ พยายามไม่แปรงตรงแผลตรงๆ งดการสูบบุหรี่หากแผลมีอาการปวด บวมมาก มีเลือดไหลไม่หยุด มีไข้ ควรกลับไปพบแพทย์ค่ะ